වේයන්ගොඩ නැඟෙනහිර දඩගමුව ප්‍රදේශයේ සැඟවී සිටි මාලිගාවත්තේ පදිංචි පාතාල ප්‍රබලයෙකු සම¼ඟ මිලි මීටර් නවය බ්‍රවුනින් වර්ගයේ පිස්තෝලයක් හා ජීව උණ්ඩ හයක් වේයන්ගොඩ පොලිසිය මගින් අත් අඩංගුවට ගෙන තිබේ.මොහු කොළඹ, මාලිගාවත්ත, ගම්පහ හා වේයන්ගොඩ ඇතුළු ප්‍රදේශ ගණනාවක හෙරොයින් බෙදා හැරීමේ ජාවාරමට සම්බන්ධ බව හෙළිවී ඇත.විසිනව හැවිරිදි සැකකරු දඩගමුව ප්‍රදේශයේ කාන්තාවක් විවාහ කැරගෙන මීට මාස කීපයකට පෙර එහි පදිංචියට පැමිණ ඇති බව මූලික පොලිස් පරීක්ෂණ මගින් හෙළි වී තිබේ.තමන් සිදු කළ වරදකට අධිකරණය ඉදිරියේ දඬුවම් ලැබ සිටින අයෙකු බව සැකකරු පොලිසියට පවසා ඇත.